**FORESPØRSEL OM DU VIL DELTA I UNDERSØKELSEN TIL MASTEROPPGAVE**

**Dette er en henstilling til dere …………………. om å delta i en undersøkelse i forbindelse med min masteroppgave, der du tester ut Kompetanse Norge sitt nye selvevalueringsverktøy, med påfølgende deltakelse i et fokusgruppeintervju.**

**Bakgrunn og formål**

«Karriereveilederes kompetanse har vært et oppmerksomhetsområde i Europa i lengre tid (Cedefop, 2009; NICE, 2016). Også i Norge er karriereveiledningsfeltet gjenstand for et ønske om økende grad av profesjonalisering (NOU 2016:7). Samtidig er det fortsatt et mangfoldig felt, med yrkesutøvere som har ulike roller og oppgaver, jobber i ulike sektorer og har ulik faglig inngang og kompetanse til å mestre jobben (Damvad, 2012). Nasjonale, tverrsektorielle kompetansestandarder vil kunne bidra til å samle feltet, tydeliggjøre hva som må være felles på tvers av sektor og sette en standard for kompetanse og profesjonalitet» (Nasjonal kvalitetsrammeverk for karriereveiledning, Kompetanse Norge, 2019, s.77).

Selvevalueringsverktøyet er utviklet for å være sektortilpasset og kunne brukes av alle som arbeider innenfor feltet karriereveiledning. I dette skrivet gir jeg deg informasjon om målene for prosjektet og hva deltakelse vil innebære for deg. Selvevalueringsverktøyet kan blant annet benyttes for å synliggjøre området innenfor karriereveiledning og for at karriere-veiledere på egenhånd kan vurdere sin egen kompetanse innenfor ulike områder.

Forskning er en del av masterstudiet på USN. Og i den forbindelse ønsker jeg å se på hvordan selvevalueringsverktøyet erfares i bruk av karriereveiledere, og hvordan det kan komme til uttrykk/benyttes i to ulike sektorer som arbeider med karriereveiledning. Et av målene for masteroppgaven er å se på hvilken verdi verktøyet kan gi på tvers av ulike sektorer.

**Hvorfor får du spørsmål om å delta?**

Forespørselen sendes ut til alle dere som jobber med karriereveiledning ……………….. Dere er en av to målgrupper for denne forskningen.

**Hva innebærer det for deg å delta?**

Det vil gjennomføres et fokusgruppeintervjuet der alle som har takket ja til å delta er samlet. Dere vil i forkant få tilsendt en intervjuguide med forslag til spørsmål. Dette er veiledende spørsmål. Retningslinjer på arbeidsplass i forhold til Covid-19 vil følges opp. Dersom fokusgruppeintervjuet må gjennomføres digitalt så må jeg før gjennomføring søke NSD om en endring.

* Hvis du velger å delta i prosjektet så innebærer det at du først gjennomfører selvevalueringsverktøyet som ligger på hjemmesiden til Kompetanse Norge. Det er kun du som deltar som vil få tilgang til dette. Jeg vil på ingen tidspunkt se svarene. Det vil ta deg ca. 30 minutter å gjennomføre selvevalueringsverktøyet.
* Noen dager i etterkant vil det gjennomføres et fokusgruppeintervju med varighet på inntil 2 timer.
* Under intervjuet vil det bli benyttet en lydopptaker.

I tillegg til din arbeidsplass vil det bli gjennomført samme undersøkelse i en annen sektor.

**Det er frivillig å delta**Det er frivillig å delta i prosjektet. Hvis du velger å delta, kan du når som helst trekke samtykket tilbake uten å oppgi noen grunn. Alle dine personopplysninger vil da bli slettet. Det vil ikke ha noen negative konsekvenser for deg hvis du ikke vil delta, eller senere velger å trekke deg.

**Ditt personvern – hvordan jeg oppbevarer og bruker dine opplysninger**

Jeg vil bare bruke opplysningene om deg til formålene jeg har fortalt om i dette skrivet. Jeg behandler opplysningene konfidensielt og i samsvar med personvernregelverket.

* Anne Holm-Nordhagen, Universitetslektor på USN og Geir Moshus, sosialantropolog og førsteamanuensis ved USN vil ha tilgang ved behandlingsansvarlig institusjon.
* Navn på bedrift og navn på person vil ikke ha sin plass i noe dokumentasjon. Det vil benevnes som bedrift 1 og bedrift 2 eventuelt som offentlig og privat bedrift.
* Navn på deg som velger å bli med i undersøkelsen vil kun brukes som signatur på dette samtykket. I undersøkelsen vil jeg benevne alle som er med som informant 1, informant 2 i bedrift 1 osv. Det vil være fullstendig anonymisering. Navn på person og bedrift er ikke vesentlig for masteroppgaven.
* Da lydopptaker skal benyttes så vil den umiddelbart i etterkant av intervjuet fraktes til og låses inn i et brannsikkert skap i mitt hjem. Lydopptaket skal snarest transkriberes og deretter vil lydfil slettes. All informasjon som transkriberes lagres på en datamaskin som har to-faktor autorisering. All informasjon vil lagres på pc, ikke i skybasertlagring. Det er kun jeg som har tilgang til denne PC.

Masteroppgaver kan bli publisert og benyttet for videre forskning. Det vil ikke være mulig å gjenkjenne bedrift eller person ved eventuell videre publikasjon.

Du som takker ja til å bli med på dette vil motta intervjuguiden og et samtykkeskjema for signering av deltakelse.

Jeg er takknemlig for din deltakelse i min masteroppgave.

Har du spørsmål eller synes noe er uklart er du selvsagt velkommen til å ta kontakt.

Med Vennlig hilsen

Mette Omnes

Mail:

Tlf: 94522330